董可威

董可威（），字伯肅，改字嚴甫，号葆元，山东青州府益都县人。明朝政治人物，官至工部尚書。

生平
万历二十二年（1594年）甲午科山东鄉試第三十名舉人，二十三年（1595年）乙未科會試第一百七十三名，廷試三甲第一百八十二名进士，通政司觀政，二十五年授河南衛輝府推官，《萬曆二十三年乙未科進士履歷》：董可威，葆元，易二房，壬申五月初一日生。益都县人，甲午三十名，会试一百七十三名，三甲一百八十二名。通政司政，丁酉授卫辉府推官，癸亥升南吏部主事，壬午升郎中，丙午調考功司，辛亥升光禄寺丞，丙辰升少卿，戊午升順天府丞，戊午升右佥都御史、巡抚宣府，本年丁憂，庚申起升都察院佥都御史、大同巡抚，辛酉养病，乙丑起工部右侍郎，升左侍郎，丙寅升工部尚書，加太子太保，养病，丁卯加太子太付，己巳闲住。三十一年升南京吏部文選司主事，歷升南京文选司署郎中事主事，以管理计典，循理遷轉，三十九年十月升南京光禄寺寺丞添注，支正五品俸。四十四年升光禄寺少卿，四十六年正月升顺天府丞，同年閏四月升右佥都御史巡抚宣府地方，本年丁憂歸。

泰昌元年（1620年）十二月起復大同巡抚佥都御史，天啓元年三月以病回籍调理，五年三月起升工部添设右侍郎，协理工程事务，六月改升本部左侍郎，六年正月官至工部尚书。同年五月王恭廠大爆炸後称病乞休，加太子太保。《明熹宗悊皇帝实录·卷之七十一》：六年五月，工部尚书董可威再疏乞休，上命加太子太保，驰驿去。七年加太子太傅，崇祯二年以阉党闲住。卒年七十二。《益都县图志·人物志·列传》：董可威，字严甫。祖汝瀚、父李，并赠工部尚书，别有传。可威，万历二十三年进士，授卫辉府推官。折狱平允，升南京吏部考功主事。辛亥主计典，擿黜允当，迁光禄寺少卿、顺天府丞，两推巡抚宣大，皆以母老乞休，未赴。丁忧服阕，补工部侍郎，晋尚书。修皇极三大殿成，力辞恩荫，旋告归。性和平坦易，不露锋芒。诗文宏博典丽，一归大雅。年七十二卒。

家族
曾祖董魁，號傑菴，贈太僕寺寺丞。祖父董汝瀚（1497年-1558年），字子涯，號西屿，嘉靖甲午舉人，歷官建平知縣，官至南京户部河南司郎中。靳学颜《明故奉政大夫南京户部河南清吏司郎中西屿董君配安人徐氏合葬墓志铭》《益都县图志·选举志》父董李，儒官。母劉氏，继母卜氏。重庆下。弟有威（庠生）、养威、取威。

文學
《聊齋誌異》記述其家關公顯靈之事。《聊齋誌異·董公子》：青州董尚书可畏，家庭严肃，内外男女，不敢通一语。一日，有婢仆调笑于中门之外，公子见而怒叱之，各奔去。及夜公子偕僮卧斋中，时方盛暑，室门洞敞。更深时，僮闻床上有声甚厉，惊醒；月影中见前仆提一物出门去，以其家人故，弗深怪，遂复寐。忽闻靴声訇然，一伟丈夫赤而修髯，似寿亭侯像，捉一人头入。僮惧，蛇行入床下，闻床上支支格格如振衣，如摩腹，移时始罢。靴声又响，乃去。僮伸颈渐出，见窗棂上有晓色。以手扪床上，着手沾湿，嗅之血腥。大呼公子，公子方醒，告而火之，血盈枕席。大骇，不知其故。忽有官役叩门，公子出见，役愕然，但言怪事。诘之，告曰：“适衙前一人神色迷罔，大声曰：‘我杀主人矣！’众见其衣有血污，执而白之官，审知为公子家人。渠言已杀公子，埋首于关庙之侧。往验之，穴土犹新，而首则并无。”公子骇异，趋赴公庭，见其人即前狎婢者也。因述其异。官甚惶惑，重责而释之。公子不欲结怨于小人，以前婢配之，令去。积数日，其邻堵者，夜闻仆房中一声震响若崩裂，急起呼之，不应。排闼入视，见夫妇及寝床，皆截然断而为两。木肉上俱有削痕，似一刀所断者。关公之灵迹最多，未有奇于此者也。

参考文献

K
Category:益都人
Category:明朝衛輝府推官
Category:南京吏部主事
Category:明朝光祿寺少卿
Category:明朝順天府府丞
Category:明朝工部侍郎
Category:明朝工部尚书
Category:明朝宣府巡抚
Category:明朝大同巡抚